Ginkakaatubang yana ni Sta. Fe Leyte Vice Mayor Ismael Lantajo an tulo nga administrative complaints nga iginsalawad han iya konsehal nga hi Councilor Echague.
Sumala kan Leyte First District Board Member Ranulfo Abellanosa, ira paghuhurimangrawan an complaints kontra kan Lantajo ha ira regular session ha lunes. Nagpasaka daw hin Administrative complaints hi Echague kay diri daw hiya ginkikilala kumo bag-o nga myembro han Sangguniang Bayan han Sta Fe Leyte ni Vice Mayor Lantajo.
Gin appoint ni Leyte Gov. Leopoldo Dominic Petilla hi Echague kumo bag-o nga myembro han Sangguniang Bayan kabalyo kan anay Councilor Melchor Quemado.
Nagdumara na hin special session an Sangguniang Panlalawigan han Leyte dida han byernes ngan major agenda nira an mao nga complaints.
Padayon nga paghuhurimangrawan kun ano an ugat hini nga diri pagka aransya han duduha nga opisyal han Sta. Fe, Leyte.
war_Latn war_Latn war_Latn war_Latn war_Latn